C 184/74
ET
Euroopa Liidu Teataja
25.5.2023
3.5.
Komitee nõustub Euroopa Komisjoniga, et selleks, et luua kõigile – olenemata erinevustest – eluks, arenemiseks ja juhtimiseks vajalikud tingimused, on vaja suurendada olemasolevate võrdõigusasutuste mõjuvõimu.
Nii võiksid need saavutada oma täieliku potentsiaali ning olla paremini valmistunud ennetama diskrimineerimist ja abistama diskrimineerimise ohvreid.
3.6.
Komitee leiab, et võrdõigusasutuste edendamine on äärmiselt oluline selleks, et tagada kõigi ELi kodanike põhiõigused.
Võrdõigusasutuste aktiivse edendamisega kindlustab EL kõikide diskrimineeritavate ELi kodanike toetuse ning tagab nende õiguse toetusele ja esindatusele. 3.7.
Komitee tuletab meelde oma arvamuse „Võrdõiguslikkuse parandamine ELis“ (12) punkti 2.10, milles ta märgib: „Komitee on seisukohal, et võrdõiguslikkuse edendamine ja põhiõiguste kaitse tuleb integreerida laiemasse sotsiaalsesse visiooni, millega mitmekordistatakse ja tugevdatakse vahendeid, mille abil liikmesriigid ja ELi institutsioonid toetavad üksikisikuid ning avaliku ja erasektori osalejaid“.
3.8.
Selles valdkonnas on vaja ELi tasandi meetmeid, mis on kooskõlas subsidiaarsuse ja proportsionaalsuse põhimõttega ning muude liidu poliitikasuundadega.
Euroopa Komisjon märkis, et käesoleva algatusega vaadatakse läbi juba kehtivad õigusaktid, et suurendada nende tõhusust, kehtestada miinimumnõuded ning kaasata sotsiaalpartnereid ja kodanikuü­ hiskonda.
4.
Konkreetsed märkused 4.1.
Võrdõigusasutuste volituste suurendamine 4.1.1 Võttes arvesse pikaajalist ummikseisu nn horisontaalse direktiivi vastuvõtmisel ja tuginedes ohvrikesksele lähenemisviisile, mille puhul hilinenud õigusemõistmine võrdub õigusemõistmisest keeldumisega, leiab komitee, et intersektsionaalse ja mitmese diskrimineerimise vormide ebapiisav arvessevõtmine oleks kasutamata jäetud võimalus.
Teatavaid diskrimineerimise vorme ei saa käsitleda diskrimineerimise aluseid ükshaaval vaadeldes, vaid see nõuab intersektsionaalset lähenemisviisi.
4.1.2 Kuigi mitmes kehtivas direktiivis nõutakse liikmesriikidelt riiklike võrdõigusasutuste loomist, võimaldavad kehtivad ELi eeskirjad nende ülesehituse ja toimimise vallas ulatuslikku kaalutlusruumi.
Lisaks erinevad võrdõigusasutused üksteisest märkimisväärselt volituste, sõltumatuse, vahendite, juurdepääsetavuse ja tõhususe poolest.
Uus algatus, millega kehtestatakse võrdõigusasutustele miinimumnõuded, peaks toetama Euroopa Komisjoni tema jõupingutustes liikuda võrdõiguslikkuse liidu suunas ning tugevdab ELi diskrimineerimisvastaste õigusaktide tõhusust.
4.1.3 Euroopa Komisjon teeb ettepaneku laiendada võrdõigusasutuste volitusi nõukogu direktiivile 79/7/EMÜ, nii et võrdõigusasutused saaksid pakkuda kaitset soolise diskrimineerimise eest riikliku sotsiaalkindlustuse valdkonnas.
See ettepanek ei tohi piirata sotsiaalpartnerite rolli ja volitusi ning peaks aitama tugevdada ja toetada nende tööd.
4.1.4 Komitee toetab ettepanekut kehtestada õiguslik nõue, mille kohaselt peavad võrdõigusasutused olema vabad välisest mõjust ning neile tuleb tagada piisavad jätkusuutlikud inim-, kutsealased, tehnilised ja rahalised ressursid, ning tunnustab selle nõude keskset tähtsust.
4.1.5 Komitee kiidab heaks kavandatud tugevad kaitsemeetmed võrdõigusasutuste sõltumatuse tarbeks, mis on äärmiselt oluline nende suutlikkuse jaoks tagada kodanikele piisav tugi.
4.1.6 Komitee arvates on eriti oluline tagada, et võrdõigusasutuste käsutuses oleksid piisavad ja asjakohased inim-, tehnilised ja rahalised ressursid.
Need on vältimatud, et tagada võrdõigusasutuste sõltumatus ning suutlikkus kaitsta tõhusalt ohvreid ja ennetada diskrimineerimist.
4.1.7 Euroopa Komisjoni ettepanek sisaldab ka nõuet, et avalik-õiguslikud asutused konsulteeriksid võrdõigusasutustega õigeaegselt ja võtaksid arvesse nende soovitusi.
Komitee soovitab nõuda liikmesriikidelt aruandlust meetmete kohta, mida nad on rakendanud võrdõigusasutuste esitatud soovituste põhjal, ja nende meetmete tulemuste kohta.
(12)
Vt Euroopa Majandus- ja Sotsiaalkomitee arvamus teemal „Võrdõiguslikkuse parandamine ELis“ (ELT C 75, 28.2.2023, lk 56).